b'\n_START_ARTICLE_\nUme\xc3\xa5 gamla f\xc3\xa4ngelse\n_START_SECTION_\nHistorikk\n_START_PARAGRAPH_\nUme\xc3\xa5 gamla f\xc3\xa4ngelse var et av et 20-talls l\xc3\xa4nsf\xc3\xa4ngelser tegnet av Wilhelm Theodor Anckarsv\xc3\xa4rd, som var F\xc3\xa5ngv\xc3\xa5rdsstyrelsens arkitekt i perioden 1855\xe2\x80\x931877. Disse fengslene ble bygd etter forbilde av det amerikanske Philadelphiasystemet, noe som blant annet innebar at fellesceller ble erstattet av enkeltceller, der fangene skulle reflektere over sine forbrytelser. Totalt var det 24 celler fordelt p\xc3\xa5 to etasjer, plassert p\xc3\xa5 ytterveggene slik at alle fikk dagslys. I tillegg til celler var det ogs\xc3\xa5 plass til kontorer og beboelsesrom i bygningen, som var en av de f\xc3\xa5 som klarte seg gjennom bybrannen i 1888. Det gjorde ogs\xc3\xa5 det s\xc3\xb8ndre tregjerdet, som ogs\xc3\xa5 lar n\xc3\xa5tidens bes\xc3\xb8kere ane utformingen av fengselets lufteg\xc3\xa5rd._NEWLINE_Da byplanomr\xc3\xa5det i 1864 ble utvidet \xc3\xb8stover, ble det planlagt et nytt torg \xe2\x80\x93 Nytorget \xe2\x80\x93 foran bygningen, og en gate \xe2\x80\x93 dengang kalt Cellf\xc3\xa4ngelsegatan, senere Nytorgsgatan \xe2\x80\x93 ble trukket opp mot nord p\xc3\xa5 linje med bygningens midtakse. Dette torget ble i 1954 tatt i bruk for landsstatshusets (L\xc3\xa4nsstyrelsens) nybygg._NEWLINE_L\xc3\xa4nscellf\xc3\xa4ngelset, som n\xc3\xa5 er Ume\xc3\xa5s eldste bevarte steinhus og et av de best bevarte fengslene i landet var i bruk til 1981 da Ume\xc3\xa5anstalten stod klar. Fengselet eies i dag av Statens fastighetsverk og ble statlig byggnadsminne i 1992.\n_START_SECTION_\nKuriosa\n_START_PARAGRAPH_\nLokalavisen V\xc3\xa4sterbottens-Kurirens dav\xc3\xa6rende sjefredakt\xc3\xb8r Gustav Ros\xc3\xa9n (1876\xe2\x80\x931942) tilbrakte i 1916 tre m\xc3\xa5neder i fengselet d\xc3\xb8mt for \xc3\xa6reskreneksle av stadsfiskalen. Dette var kulminasjonen p\xc3\xa5 de s\xc3\xa5 kalte Ume\xc3\xa5br\xc3\xa5ken, som vakte oppmerksomhet i hele landet.\n_START_SECTION_\nTeaterhus\n_START_PARAGRAPH_\nFra 1987 og gjennom st\xc3\xb8rre deler av 1990-tallet ble bygningen og lufteg\xc3\xa5rden disponert av amat\xc3\xb8rteatergruppen Grotteatern og den frie teatergruppen Profilteatern. Til 100-\xc3\xa5rsminnet av den \xc3\xb8deleggende bybrannen i 1888 satte Grotteatern i 1988 opp sommerteaterforestillingen Spelet om den stora branden (av Frank Kelber) i det gamle fengselets lufteg\xc3\xa5rd. B\xc3\xa5de Grotteatern og Profilteatern satte deretter opp sommerforestillinger i lufteg\xc3\xa5rden de kommende \xc3\xa5rene.\n_START_SECTION_\nHotell\n_START_PARAGRAPH_\nBygningen ble renovert til et hotell med 23 enkeltrom, 2 flersengsrom og ett dobbeltrom, samt konferanserom og festsal som rommer 35 personer i 2007\xe2\x80\x932008. Hotellet tilbyr oppredde senger med felles bad og toalett, samt fellesarealer. I annekset i lufteg\xc3\xa5rden ligger Caf\xc3\xa9 G\xc3\xb6teborg.'